𐌼𐌰𐍂𐌹𐌰𐌼 (𐌰𐌹𐌸𐌴𐌹 𐌹𐌴𐍃𐌿𐌹𐍃)

𐌼𐌰𐍂𐌹𐌰𐌼 𐌰𐌹𐌸𐌸𐌰𐌿 𐌼𐌰𐍂𐌾𐌰 (𐌺𐍂𐌴𐌺𐌰𐍂𐌰𐌶𐌳𐌰: Μαριάμ) 𐍅𐌰𐍃 𐌹𐌿𐌳𐌰𐌹𐍅𐌹𐍃𐌺𐌰 𐌵𐌹𐌽𐍉 𐌿𐍃 𐌽𐌰𐌶𐌰𐍂𐌰𐌹𐌸 𐌾𐌰𐌷 𐍃𐍉 𐌰𐌹𐌸𐌴𐌹 𐌹𐌴𐍃𐌿𐌹𐍃 𐌹𐌽 𐌰𐌹𐍅𐌰𐌲𐌲𐌴𐌻𐌾𐍉𐌼 𐌾𐌰𐌷 𐌺𐍉𐍂𐌰𐌿𐌽. 𐌱𐌰𐌿𐌰𐌹𐌳𐌰 𐌼𐌹𐌸 𐌰𐌱𐌹𐌽 𐍃𐌴𐌹𐌽𐌰𐌼𐌼𐌰 𐌹𐍉𐍃𐌴𐌱𐌰. 

𐌸𐍉𐍃 𐌰𐌹𐍅𐌰𐌲𐌲𐌴𐌻𐌾𐍉𐌽𐍃 𐌸𐌰𐌹𐍂𐌷 𐌼𐌰𐍄𐌸𐌰𐌹𐌿 𐌾𐌰𐌷 𐌻𐌿𐌺𐌰𐌽, 𐌾𐌰𐌷 𐌺𐍉𐍂𐌰𐌿𐌽 𐌲𐌰𐍄𐌴𐌹𐌷𐌰𐌽𐌳 𐌴𐌹 𐌼𐌰𐍂𐌹𐌰𐌼 𐌼𐌰𐌲𐌰𐌸𐍃 𐍅𐌰𐍃 𐌱𐌹𐌸𐌴 𐌹𐌴𐍃𐌿 𐌲𐌰𐌱𐌰𐍂. 𐌰𐍆𐌰𐍂 𐍇𐍂𐌹𐍃𐍄𐍅𐌹𐍃𐌺𐌰𐌹 𐌲𐌰𐌻𐌰𐌿𐌱𐌴𐌹𐌽𐌰𐌹 𐌲𐌰𐌱𐌰𐍂 𐍃𐌹 𐌹𐌴𐍃𐌿 𐌸𐌰𐌹𐍂𐌷 𐌰𐌷𐌼𐌰𐌽 𐌸𐌰𐌽𐌰 𐍅𐌴𐌹𐌷𐌰𐌽. 𐌲𐌰𐌻𐌰𐌹𐌸 𐌹𐌽 𐌱𐌴𐌸𐌻𐌰𐌹𐌷𐌰𐌹𐌼 𐌼𐌹𐌸 𐌹𐍉𐌴𐌱𐌰, 𐌸𐌰𐍂𐌴𐌹 𐌲𐌰𐌿𐌱𐌰𐌿𐍂𐌽𐍃 𐍅𐌰𐍃 𐌹𐌴𐍃𐌿𐍃.

 𐌹𐌽 𐍇𐍂𐌹𐍃𐍄𐍅𐌹𐍃𐌺𐌰𐌹 𐌲𐌰𐌻𐌰𐌿𐌱𐌴𐌹𐌽𐌰𐌹 
𐌹𐌽 𐍇𐍂𐌹𐍃𐍄𐍅𐌹𐍃𐌺𐌰𐌹 𐌲𐌰𐌻𐌰𐌿𐌱𐌴𐌹𐌽𐌰𐌹 𐌷𐌰𐌹𐍄𐌰𐌳𐌰 𐌼𐌰𐌲𐌰𐌸𐍃, 𐌿𐌽𐍄𐌴 𐌲𐌰𐌻𐌰𐌿𐌱𐌾𐌰𐌳𐌰 𐌴𐌹 𐌹𐌴𐍃𐌿 𐌲𐌰𐌱𐌰𐍂 𐌸𐌰𐌹𐍂𐌷 𐌰𐌷𐌼𐌰𐌽 𐌸𐌰𐌽𐌰 𐍅𐌴𐌹𐌷𐌰𐌽, 𐌹𐌽𐌿𐌷 𐌰𐌱𐌰𐌽 𐍃𐌴𐌹𐌽𐌰𐌽𐌰. 𐌷𐌰𐌹𐍄𐌰𐌳𐌰 𐌾𐌰𐌷 𐌰𐌹𐌸𐌴𐌹 𐌲𐌿𐌳𐌹𐍃 𐌰𐌹𐌸𐌸𐌰𐌿 𐌸𐌹𐌿𐌳𐌰𐌽𐌰 𐌷𐌹𐌼𐌹𐌽𐌹𐍃.

 𐌹𐌽 𐌹𐍃𐌻𐌰𐌼𐌹𐌺𐌰𐌹 𐌲𐌰𐌻𐌰𐌿𐌱𐌴𐌹𐌽𐌰𐌹 
𐌹𐌽 𐌹𐍃𐌻𐌰𐌼𐌹𐌺𐌰𐌹 𐌲𐌰𐌻𐌰𐌿𐌱𐌴𐌹𐌽𐌰𐌹 𐌷𐌰𐌹𐍄𐌰𐌳𐌰: 𐌼𐌰𐍂𐌹𐌰𐌼 (𐌰𐍂𐌰𐌱𐌹𐍃𐌺𐌰: مريم) 𐌰𐌹𐌸𐌴𐌹 𐌹𐌴𐍃𐌿𐌹𐍃 (𐌰𐍂𐌰𐌱𐌹𐍃𐌺𐌰: عيسى بن مريم). 𐍃𐌹 𐌹𐍃𐍄 𐌰𐌹𐌽𐌰𐌷𐍉 𐌵𐌹𐌽𐍉 𐌸𐌹𐌶𐍉𐌶𐌴𐌹 𐌽𐌰𐌼𐍉 𐌹𐌽 𐌺𐍉𐍂𐌰𐌿𐌽 𐌹𐍃𐍄. 𐌹𐍃𐍄 𐌾𐌰𐌷 𐌼𐌰𐌹𐌶𐍉 𐌰𐌻𐌻𐌰𐌹𐌼 𐌵𐌹𐌽𐍉𐌼. 𐌲𐌿𐌳𐌹𐍃𐌺𐌰 𐌰𐌽𐍃𐍄𐍃 𐍅𐌰𐍃 𐌼𐌹𐌸 𐌹𐌶𐌰𐌹 𐍆𐍂𐌰𐌼 𐌰𐌽𐌰𐍃𐍄𐍉𐌳𐌴𐌹𐌽𐌰𐌹, 𐌾𐌰𐌷 𐌱𐌹𐌸𐌴 𐌼𐌰𐍅𐌹 𐍅𐌰𐍃, 𐌰𐌽𐌳𐌽𐌰𐌼 𐍅𐌰𐌿𐍂𐌳 𐍆𐍂𐌰𐌼 𐌲𐌿𐌳𐌰 𐌸𐌰𐌹𐍂𐌷 𐌲𐌰𐌱𐍂𐌹𐌴𐌻 𐌴𐌹 𐌲𐌿𐌸 𐌹𐌾𐌰 𐌲𐌰𐍅𐌰𐌻𐌹𐌳𐌰 𐌾𐌰𐌷 𐌸𐌹𐌿𐌸𐌹𐌳𐌰 𐌳𐌿 𐍅𐌹𐍃𐌰𐌽 𐌰𐌹𐌸𐌴𐌹 𐌱𐌰𐍂𐌽𐌹𐍃, 𐌸𐌹𐌶𐌴𐌹 𐌹𐌴𐍃𐌿𐍃 𐌷𐌰𐌹𐍄𐌰𐌳𐌰 𐌾𐌰𐌷 𐌸𐌰𐍄𐌿𐌷 𐌹𐍃𐍄 𐍇𐍂𐌹𐍃𐍄𐌿𐍃.

𐌷𐌰𐌽𐍃𐌰:𐌲𐌰𐌻𐌰𐌿𐌱𐌴𐌹𐌽𐍃
𐌷𐌰𐌽𐍃𐌰:𐍇𐍂𐌹𐍃𐍄𐍅𐌰𐌳𐍉𐌼𐍃
𐌷𐌰𐌽𐍃𐌰:𐌹𐍃𐌻𐌰𐌼